**แบบรายงานการตรวจราชการและนิเทศงานกรณีปกติ รอบที่ 1 ปีงบประมาณ พ.ศ. 2562**

**เขตสุขภาพที่ 1 จังหวัดแพร่ ระหว่างวันที่ 27-28 กุมภาพันธ์ 2562 และวันที่ 1 มีนาคม 2562**

**คณะที่ 3 การพัฒนาระบบบริหารจัดการ เพื่อสนับสนุนการจัดบริการสุขภาพ**

**ประเด็น** Quality Organization

**KPI : 32) ระดับความสำเร็จของการพัฒนาคุณภาพการบริหารจัดการภาครัฐของส่วนราชการในสังกัดสำนักงานปลัดกระทรวงสาธารณสุข**

- สำนักงานสาธารณสุขจังหวัด ร้อยละ 100

- สำนักงานสาธารณสุขอำเภอ ร้อยละ 40

* **สถานการณ์**

สำนักงานปลัดกระทรวงสาธารณสุขได้นำเกณฑ์คุณภาพการบริหารจัดการภาครัฐ (PMQA) มาใช้เป็นเครื่องมือในการคุณภาพการบริหารจัดการองค์การเพื่อยกระดับการปฏิบัติราชการให้เทียบเท่ามาตรฐานสากลมาตั้งแต่ปี 2550 ผ่านการตรวจรับรอง Certified Fundamental Level Version 1 เมื่อ วันที่ 18 มิถุนายน 2555 และได้ต่อยอดส่งสมัครรางวัลคุณภาพการบริหารจัดการภาครัฐรายหมวด มาตั้งแต่ปี 2555 - ปัจจุบัน สำนักงานปลัดกระทรวงสาธารณสุข มีนโยบายให้ดำเนินการพัฒนาคุณภาพการบริหารจัดการองค์กรโดยนำเกณฑ์คุณภาพการบริหารจัดการภาครัฐ (PMQA) มาใช้เป็นแนวทางในการดำเนินงานอย่างต่อเนื่อง และให้คัดเลือกหมวดที่มีผลการดำเนินงานที่โดดเด่นส่งสมัครรับรางวัลคุณภาพการบริหารจัดการภาครัฐรายหมวดในปี 2561 และกำหนดแผนการดำเนินงานโดยขยายการพัฒนาคุณภาพการบริหารจัดการองค์การไปสู่สำนักงานสาธารณสุขจังหวัด และสำนักงานสาธารณสุขอำเภอ เพื่อบูรณาการการพัฒนาคุณภาพการบริหารจัดการองค์การให้บรรลุเป้าหมายที่กำหนดไว้และเป็นไปในทิศทางเดียวกัน

จังหวัดแพร่ มีทั้งหมด 8 อำเภอ มีสำนักงานสาธารณสุข ทั้งหมด 8 แห่ง ประกอบด้วยสำนักงานสาธารณสุขอำเภอร้องกวาง สำนักงานสาธารณสุขอำเภอเด่นชัย สำนักงานสาธารณสุขอำเภอเมือง สำนักงานสาธารณสุขอำเภอสอง สำนักงานสาธารณสุขอำเภอหนองม่วงไข่ สำนักงานสาธารณสุขอำเภอสูงเม่นสำนักงานสาธารณสุขอำเภอวังชิ้น สำนักงานสาธารณสุขอำเภอลอง

สำนักงานสำนักงานสาธารณสุขจังหวัดแพร่ ดำเนินการในช่วงปี 2561- 2565 ดังนี้ 1) จัดทำลักษณะสำคัญขององค์กร จำนวน 13 ข้อคำถาม และทบทวนทุกปี 2) ดำเนินการภาคบังคับในปี 2561-2563 ปีละ 2 หมวด และปี 2564 -2565 ปีละ 6 หมวด (ปี 2561 ดำเนินการหมวด 1 และหมวด 5 ปี 2562 ดำเนินการหมวด 2 และหมวด 4 ปี 2563 ดำเนินการหมวด 3 และหมวด 6 ปี 2564 ดำเนินการหมวด 1 – 6 และปี 2565 ดำเนินการหมวด 1 – 6) 3) นำผลการประเมินองค์กรด้วยตนเอง (OFI) ในหมวดที่ดำเนินการมาจัดทำแผนพัฒนาองค์กร หมวดละ 1 แผน 4) จัดทำตัวชี้วัดที่สะท้อนผลลัพธ์ในหมวดที่ดำเนินการตามเกณฑ์หมวด7 5) ดำเนินการตามแผนพัฒนาองค์กร และ6) ติดตามประเมินผล โดยทีม Internal Audit/ผู้ตรวจประเมินภายนอก

ในปีงบประมาณ 2561 กระทรวงได้กำหนดเป้าหมายให้สำนักงานสาธารณสุขจังหวัดผ่านเกณฑ์คุณภาพการบริหารจัดการภาครัฐ (PMQA) ในหมวดที่ 1 และหมวดที่ 5 และร้อยละ 20 ของสำนักงานสาธารณสุขอำเภอ ผลการดำเนินงาน ดังตารางที่ 1

**ตารางที่ 1** ผลการดำเนินงานตามเกณฑ์คุณภาพการบริหารจัดการภาครัฐ (PMQA) ปี 2561

| **ลำดับ** | **รายการ** | **ระดับที่ผ่าน** |
| --- | --- | --- |
| 1. | สำนักงานสาธารณสุขจังหวัดแพร่ | 5 |
| 2. | สำนักงาสาธารณสุขอำเภอเมือง | 5 |
| 3. | สำนักงาสาธารณสุขอำเภอสูงเม่น | 5 |
| 4. | สำนักงาสาธารณสุขอำเภอเด่นชัย | 5 |
| 5. | สำนักงาสาธารณสุขอำเภอลอง | 1 |
| 6. | สำนักงาสาธารณสุขอำเภอวังชิ้น | 1 |
| 7. | สำนักงาสาธารณสุขอำเภอหนองม่วงไข่ | 5 |
| 8. | สำนักงาสาธารณสุขอำเภอร้องกวาง | 1 |
| 9. | สำนักงาสาธารณสุขอำเภอสอง | 5 |

ในปีงบประมาณ 2562 กระทรวงได้กำหนดเป้าหมายให้สำนักงานสาธารณสุขจังหวัดผ่านเกณฑ์คุณภาพการบริหารจัดการภาครัฐ (PMQA) ในหมวดที่ 2 และหมวดที่ 4 และร้อยละ 40 ของสำนักงานสาธารณสุขอำเภอ

จากนโยบายดังกล่าวจังหวัดแพร่จึงได้กำหนด เป้าหมายการพัฒนาให้ทุกสาธารณสุขอำเภอ มีการพัฒนาตามเกณฑ์คุณภาพการบริหารจัดการภาครัฐ (PMQA) ในหมวดที่ 2 และหมวดที่ 4 เพื่อให้มีการดำเนินงานให้เชื่อมโยงและต่อยอดกับการพัฒนาตามเกณฑ์คุณภาพ การบริหารจัดการภาครัฐ (PMQA)

* **การดำเนินงานของพื้นที่ (Essential Task)**

| **มาตรการดำเนินงาน**  **ในพื้นที่** | **3 เดือน** | **6 เดือน** | **9 เดือน** | **12 เดือน** |
| --- | --- | --- | --- | --- |
| ประกาศนโยบายการนำเกณฑ์คุณภาพการบริหารจัดการภาครัฐ (PMQA)  มาใช้เป็นเครื่องมือในการพัฒนาคุณภาพการบริหารจัดการองค์การส่วนราชการในสังกัดสำนักงานสาธารณสุขจังหวัดแพร่ | 1.สร้างความเข้าใจแนวคิดและกระบวนการดำเนินงาน ประชุมคณะทำงานระดับจังหวัดและอำเภอ  2. ดำเนินการจัดทำลักษณะสำคัญองค์กร และประเมินตนเองหมดที่ 2 และ หมวดที่ 4 รวมทั้งจัดทำแผนพัฒนาองค์กรหมวด 2 และ 4 | 1.สสจ. และ สสอ.ทุกแห่ง ส่งรายงานผลการดำเนินงาน  แผนพัฒนาองค์การ  2. สสจ. และ สสอ.ทุกแห่ง รายงานผลการดำเนินงานตัวชี้วัดรายหมวดทางกลุ่มพัฒนาบริหาร สำนักงานปลัดกระทรวงสาธารณสุข https://opdc.moph. go.th | 1.ดำเนินงานตามแผนพัฒนาองค์กรหมวด 2 และ 4 และรายงานผลการ  ดำเนินงานตัวชี้วัดรายหมวด  **2.รายงาน** ผลการพัฒนาhttps://opdc.moph.go.th | 1.สำนักสาธารณสุข  จังหวัดดำเนินการผ่านเกณฑ์ที่กำหนด ระดับ 5  2.สำนักสาธารณสุข  อำเภอดำเนินการผ่านเกณฑ์ที่กำหนด ระดับ 5  ร้อยละ 40  **3.รายงาน**ผลการพัฒนาhttps://opdc.moph.go.th  4.จัดเวทีนำเสนอผลการดำเนินงาน สร้างกระบวนการแลกเปลี่ยนเรียนรู้ |
| ผลลัพธ์ที่ต้องการ | มีการประชุมคณะทำงานฯและจัดทำลักษณะสำคัญขององค์กร และทบทวน | สำนักงานสาธารณสุขจังหวัด และร้อยละ 40 ของสำนักงานสาธารณสุขอำเภอ จัดทำลักษณะสำคัญองค์กร และประเมินตนเองหมดที่ 2 และ หมวดที่ 4 รวมทั้งจัดทำแผนพัฒนาองค์กรหมวด 2 และ 4 |  |  |
| ผลการดำเนินงาน |  | จัดประชุมเชิงปฏิบัติการ แนวทางการพัฒนาคุณภาพการบริหารจัดการภาครัฐ (PMQA) ของส่วนราชการจังหวัดแพร่ ในสังกัดกระทรวงสาธารณสุข ประจำปี 2562 2 ครั้ง ครั้งแรก เป็นการประชุม ให้กับสำนักงานสาธารณสุขระดับอำเภอ ครั้งที่ 2 สำหรับสำนักงานสาธารณสุขจังหวัดแพร่ |  |  |

* **ผลการดำเนินงาน ตุลาคม 2561- กุมภาพันธ์ 2562**

1) ผู้รับผิดชอบระดับจังหวัดและอำเภอทุกแห่ง ได้รับการชี้แจงการพัฒนาคุณภาพการบริหารจัดการองค์กรตามแนวทางเกณฑ์ PMQA ในการประชุมเชิงปฏิบัติการแนวทางการดำเนินงานตามเกณฑ์คุณภาพการบริหารจัดการภาครัฐ (PMQA) หมวด 2 และ 4

2) สำนักงานสาธารณสุขจังหวัดแพร่ และสำนักงานสาธารณสุขอำเภอ ทุกแห่ง 8 อำเภอ อยู่ระหว่างการพัฒนาองค์กรตามเกณฑ์คุณภาพการบริหารจัดการภาครัฐ (PMQA) ประจำปี 2562

- จัดทำรายงานลักษณะสำคัญขององค์การครบ 13 คำถาม

- ประเมินองค์การ (Self Assessment) เทียบกับเกณฑ์ฯ หมวด 2 และ 4

- จัดทำแผนพัฒนาองค์การ หมวด 2 และ 4

- กำหนดตัวชี้วัดภาคบังคับหมวดละ 2 ตัวชี้วัด และกำหนดเอง หมวดละ 3 ตัวชี้วัด ที่สอดคล้องกับ OFI

* **สรุปประเด็นสำคัญที่เป็นความเสี่ยงต่อการทำให้การขับเคลื่อนนโยบายหรือการดำเนินงานไม่ประสบผลสำเร็จ (Key Risk Area/ Key Risk Factor) ซึ่งได้จากการวินิจฉัย ประมวล วิเคราะห์ สังเคราะห์ จากการตรวจติดตาม**

- บุคลากร มีความรู้ ความเข้าใจ ยังไม่เป็นทิศทางเดียวกัน

- กรอบระยะเวลาที่เป็น Roadmap ส่วนกลาง และความพร้อมในจังหวัด ยังไม่สอดคล้องกัน

* **ปัญหาอุปสรรคและข้อเสนอแนะ**

| **ปัญหา/อุปสรรค/ปัจจัย ที่ทำให้การดำเนินงาน**  **ไม่บรรลุผลสำเร็จ** | **ข้อเสนอแนะ/แนวทางแก้ไข** |
| --- | --- |
| 1. บุคลากร มีความรู้ ความเข้าใจ ยังไม่เป็นทิศทางเดียวกัน  2. กรอบระยะเวลาที่เป็น Roadmap ส่วนกลาง และความพร้อมในจังหวัด ยังไม่สอดคล้องกัน | 1. ร่วมทำ Work Shop กระบวนการ PMQA โดยมีผู้เชี่ยวชาญเป็นวิทยากร กลุ่มเป้าหมาย คือ คณะทำงานระดับจังหวัด และระดับอำเภอ  2.ร่วมจัดทำแนวทาง และกรอบการนำเกณฑ์คุณภาพการบริหารจัดการภาครัฐ (PMQA) มาใช้เป็นเครื่องมือในการพัฒนาคุณภาพการบริหารจัดการองค์การ สำหรับหน่วยงานระดับอำเภอ  3. จัดเวทีนำเสนอผลการดำเนินงาน สร้างกระบวนการแลกเปลี่ยนเรียนรู้ |

* **ข้อเสนอแนะต่อนโยบาย/ต่อส่วนกลาง/ต่อผู้บริหาร/ต่อระเบียบ กฎหมาย**
* ขอให้มีที่ปรึกษาจาก กระทรวง/กพร. มาเป็นที่ปรึกษาประจำในระดับจังหวัด เพื่อเป็นพี่เลี้ยงให้กับทีมนำผู้รับผิดชอบเกณฑ์คุณภาพการบริหารจัดการภาครัฐ (PMQA)

ผู้รายงาน นางขนิษฐา พันธุเวช

พยาบาลวิชาชีพปฏิบัติการ

นายนิพิฐพนธ์ แสงด้วง

นักวิชาการสาธารณสุขชำนาญการ

โทร 08691091199

e-mail : yaiyatanawan@gmail.com